Microsoft lansează un „salvator” pentru PC-urile blocate. Cum funcționează noul sistem de recuperare pentru Windows 11
După dezastrul provocat de incidentul CrowdStrike, în urma căruia milioane de PC-uri Windows au devenit inutilizabile, Microsoft a tras învățăminte importante și anunță un nou instrument de recuperare numit Quick Machine Recovery. Acest utilitar promite să readucă rapid la viață computerele blocate din motive software, fără intervenții manuale complicate și fără a solicita echipelor IT să piardă timp prețios.